Gabriele Allegra

Gabriele Allegra  (født 26. desember 1907 i San Giovanni La Punta nær Catania i Italia, død 24. januar 1976 i Hongkong) var en katolsk kinamisjonær tilhørende fransiskanerordenen. Han er kjent for sitt livsverk, sin oversettelse av Bibelen til kinesisk.

Allegra trådte i 1923 inn i fransiskanerordenen på Sicilia, ble presteviet i 1930, og dro i 1931 til Hunan i Kina som misjonær. Inspirasjonen til bibeloversettelsesarbeid hadde han fått i 1928 da han deltok i 600-årsfeiringene av Giovanni di Monte Corvino, som i sin tid også hadde forsøkt å oversette Bibelen til kinesisk.

Han begynte på sin bibeloversettelse i 1935.  De første ni årene arbeidet han alene, og kom seg gjennom hele Det gamle testamente. Etterhvert fikk han medarbeidere.

I 1945 grunnla han i Beijing et senter for sosiologi og bibelstudium som fikk i oppdrag blant annet å granske oversettelsesarbeidet. 

GT ble trykket i  1954 (åtte bind),  og Det nye testamente i 1961 (tre bind).

 Referanser 

Kategori:Misjonærer i Kina
Kategori:Italienske fransiskanere
Kategori:Bibeloversettere
Kategori:Italienske katolske prester
Kategori:Italienske misjonærer
Kategori:oversettere
Kategori:Personer fra Storbyområdet Catania
Kategori:Ærverdig
Kategori:Fødsler i 1907
Kategori:Dødsfall i 1976